jkorsvik/nowiki_second_scrape_merged huggingface dataset:
Malthinus facialis

Malthinus facialis (Thomson 1864) er en av småbløtvingene (Malthininae), en bille som tilhører bløtvingene (Cantharidae). 


== Utbredelse ==
Malthinus facialis finnes i Europa, østover i Asia. Finnes i Norge, helt i sør.


== Utseende ==
Malthinus facialis er mellom 3-4,5 mm lang og er en langstrakt bille, bakkroppen er jevnt smal bakover. Lyst hode, men med mørkt bakhode. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennens tredje ledd like langt eller litt kortere enn det andre leddet. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldet med avrundede framhjørner og klart spissvinklede bakhjørner. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Leggens endespore når litt lengre enn tredjedelen av første fotledd. Dekkvingene er kortere enn bakkroppen, slik at de siste leddene synes. Dekkvingene har rekkevis ordnet punktur i overflaten, særlig fremme.  Dekkvingene er mørke, men har en gul flekk på hver av dekkvingenes spiss. Kroppen er lys, nærmest gul. Scutellum og brystskjoldets midtflekk er mørk. 
Ligner mye på Malthinus balteatus, men kan skilles fra denne på andre og tredje ledd i antennen, samt lengden på leggens endespore. 


== Referanser ==


== Levevis ==
De voksne (imago) finnes i juni, juli og ut i august. De oppsøker gjerne blomster, men de observeres vanligvis på trær og busker, særlig bjørk. Selv om de oppsøker blomster er de rovdyr og lever både som larver og voksne av andre mindre dyr.


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 47. ISBN 8712166936
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6


== Eksterne lenker ==
(en) Malthinus facialis i Encyclopedia of Life 
(en) Malthinus facialis i Global Biodiversity Information Facility 
(no) Malthinus facialis hos Artsdatabanken 
(sv) Malthinus facialis hos Dyntaxa 
(en) Malthinus facialis hos Fauna Europaea 
(en) Malthinus facialis hos NCBI 
Malthinus facialis - Fauna Europaea - engelskspråklig
Malthinus balteatus

Malthinus balteatus (Suffrian, 1851) er en av småbløtvingene (Malthininae), en bille som tilhører bløtvingene (Cantharidae). 


== Utbredelse ==
Malthinus balteatus finnes i Europa, østover i Asia. Finnes i Norge.


== Utseende ==
Malthinus balteatus er mellom 3-4,5  mm lang og er en langstrakt bille, bakkroppen er jevnt smal bakover. Lyst hode, men med mørkt bakhode. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennens tredje ledd er tydelig kortere enn det andre leddet. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldet med avrundede framhjørner og klart spissvinklede bakhjørner. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Leggens endespore når kortere enn til tredjedelen av første fotledd. Dekkvingene er kortere enn bakkroppen, slik at de siste leddene synes. Dekkvingene har rekkevis ordnet punktur i overflaten, særlig fremme.  Dekkvingene er mørke, men har en gul flekk på hver av dekkvingenes spiss. Kroppen er lys, nærmest gul. Scutellum og brystskjoldets midtflekk er mørk. 
Ligner mye på Malthinus facialis, men kan skilles fra denne på andre og tredje ledd i antennen, samt lengden på leggens endespore. 


== Levevis ==
De voksne (imago) finnes i juni, juli og ut i august. De oppsøker gjerne blomster, men de observeres også på trær og busker, særlig bjørk. Selv om de oppsøker blomster er de rovdyr og lever både som larver og voksne av andre mindre dyr.


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 47. ISBN 8712166936
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6


== Eksterne lenker ==
(en) Malthinus balteatus i Encyclopedia of Life 
(en) Malthinus balteatus i Global Biodiversity Information Facility 
(no) Malthinus balteatus hos Artsdatabanken 
(sv) Malthinus balteatus hos Dyntaxa 
(en) Malthinus balteatus hos Fauna Europaea 
(en) Malthinus balteatus hos NCBI 
(en) Kategori:Malthinus balteatus – bilder, video eller lyd på Wikimedia Commons 
Malthinus balteatus - Fauna Europaea - engelskspråklig
Ahmed Abdallah Mohamed Sambi

Ahmed Abdallah Mohamed Sambi (født 5. juni 1958 i Mutsamudu, Anjouan, Komorene) er en komorisk politiker, som var Komorenes president fra 2006, da han etterfulgte Azali Assoumani, til 2011, da han ble avløst av Ikililou Dhoinine. Han blir ofte referert til som ayatollah ettersom han har gjennomført studier i islam i Iran. Sambi er politisk uavhengig.


== Referanser ==
HTC S320

HTC S310, også kjent som HTC Monet er en Windows Mobile-basert mobiltelefon (smartphone) som ble produsert av HTC. Den ble lansert i februar 2007. 
Den har en spesiell asymmetrisk form, med TV-knappen på høyre side. Den har mottak for både TV og DAB-radio.  
Den er også solgt under navnet Lobster 700 TV. 


== Spesifikasjoner ==
Skjerm: 2,2 tommer TFT
Skjermoppløsning: 320 x 240 (65536 farger)
Styring: standard mobiltastatur med 5-veis navigasjonsknapp
Batteri: 1150 mAh
Taletid: ?
Standbytid: ?
Kamera: 1,3 megapiksler
GPS: Nei
201 MHz TI OMAP prosessor
RAM: 64 MB
ROM: 128 MB
Triband: GSM900, GSM1800, GSM1900
GPRS
microSD minnekort
Operativsystem: Windows Mobile 5
Wi-Fi: Nei
Bluetooth 2.0
Størrelse: 111.2 mm (h), 58 mm (b) 23,8 mm (d)
Vekt: 140 g med batteri


== Eksterne lenker ==
PDA BD - HTC S320 (HTC Monet) Specs
ms mobiles – Review of Lobster 700 TV smartphone – a portable DAB radio with TV and GSM phone in one device
THe BAcksliders

THe BAcksliders er et rockeband fra Dallas, Texas.
Bandet ble stiftet mot slutten av 2005, og gav ut sitt første album med samme navn som bandet i mars 2006, samt en 7"-utgivelse i desember samme år, en DVD, "Live at The Double Wide" i mai 2007, og albumet "You're Welcome" den 3. juni i 2008. 7"eren, DVD-en og innspillingen "You're Welcome" består av Kim Pendleton som vokalist, Chris Bonner som gitarist, Nolan Theis (Deep Blue Something, Five Times August på bass og Taylor Young (Young Hear Attack, Polyphonic Spree) på trommer. Albumet THe BAcksliders har samme oppstilling, men med Nathan Adamson på trommer. You're Welcome ble produsert av Jeff halbert (St. Vincent, The Lemurs).
THe BAcksliders vant "beste blues"-prisen fra Dallas Observer i 2007. Jason Bonner ble bassist i februar 2008. Den 22. juli 2008 vant THe BAcksliders "Beste Hard Rock"-prisen under de 20. årlige Dallas Observer Music Awards. Bandet spilte under den første årlige Dia De Los Toadies den 31. august 2008, sammen med band som The Toadies, Dove Hunter og Tejas Brothers. THe BAcksliders gav ut albumet "Thank You" til gratis nedlasting på hjemmesiden deres i juli 2009.


== Medlemmer ==


=== Nåværende oppstilling ===
Kim Bonner – Vokalist
Chris Bonner – Gitarist
Jason Bonner – Bassist
Taylor Young – Trommis


=== Tidligere medlemmer ===
Nolan Theis – Bassist


== Diskografi ==


=== Album ===
"THe BAcksliders" (2006)
"You're Welcome" (2008)
"Thank You" (2009)


=== EP-er ===
"Cry/I Got Mine"(7") (2006)


=== DVD-er ===
"Live at The Double Wide"


=== Annet ===
"XO For the Holidays vol 2" – various artists – track #3 – "Christmas (Doesn't Have To Be So bad)" (2009)


== Referanser ==


== Eksterne lenker ==
(en) The Backsliders på Discogs 
(en) The Backsliders på MusicBrainz
Malthinus flaveolus

Malthinus flaveolus (Herbst., 1786) er en av småbløtvingene (Malthininae), en bille som tilhører bløtvingene (Cantharidae). 


== Utbredelse ==
Malthinus flaveolus finnes i Europa, østover i Asia. Ganske vanlig i Norge, lengst i syd.


== Utseende ==
Malthinus flaveolus er mellom 5-6,5 mm lang og er en langstrakt bille, bakkroppen er jevnt smal bakover. Lyst hode, men med mørkt bakhode. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennene er mørke, men med lysere rot. Antennenes tredje ledd er tydelig lengre enn det andre leddet. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldets midtflekk er mørk, men ofte redusert. Det har avrundede framhjørner og klart spissvinklede bakhjørner. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Dekkvingene er kortere enn bakkroppen, slik at de siste leddene synes. Dekkvingene har fin, men utydelig rekkevis ordnet punktur i overflaten. Dekkvingene har en gul flekk på hver av dekkvingenes spiss. Kroppen er lys, nærmest gul. Scutellum er mørk. 


== Levevis ==
De voksne (imago) finnes i juni, juli og ut i august. De oppsøker gjerne åpne blomster, men de kan observeres også på trær og busker.  Selv om de oppsøker blomster er de rovdyr og lever både som larver og voksne av andre mindre dyr.


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 47-48. ISBN 8712166936
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6


== Eksterne lenker ==
(en) Malthinus flaveolus i Encyclopedia of Life 
(en) Malthinus flaveolus i Global Biodiversity Information Facility 
(no) Malthinus flaveolus hos Artsdatabanken 
(sv) Malthinus flaveolus hos Dyntaxa 
(en) Malthinus flaveolus hos Fauna Europaea 
(en) Malthinus flaveolus hos NCBI 
(en) Kategori:Malthinus flaveolus – bilder, video eller lyd på Wikimedia Commons 
(en) Malthinus flaveolus – galleri av bilder, video eller lyd på Wikimedia Commons 
Malthinus flaveolus – detaljert informasjon på Wikispecies 
Malthinus flaveolus - Fauna Europaea - engelskspråklig
Malthinus biguttatus

Malthinus biguttatus (Linnaeus, 1758) er en av småbløtvingene (Malthininae), en bille som tilhører bløtvingene (Cantharidae). 


== Utbredelse ==
Malthinus biguttatus finnes i Europa, men synes sjeldnere i sør. Finnes i Norge, utbredt, men ikke vanlig.


== Utseende ==
Malthinus biguttatus er mellom 4,5-6 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennene er mørke, men med lysere rot.  Antennens tredje ledd er tydelig lengre enn det andre leddet. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldet er mørkt med en smal lysere kant foran og bak. Det har avrundede framhjørner og klart spissvinklede bakhjørner. Beina er rødlige med noe mørkere legger og føtter. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Dekkvingene er kortere enn bakkroppen, slik at de siste leddene synes. Dekkvingene har fin, rekkevis ordnet punktur i overflaten. Dekkvingene har en klart gul flekk på hver av dekkvingenes spiss. Kroppen er generelt mørk, men undersiden kan være noe lysere.


== Levevis ==
De voksne (imago) finnes i juni, juli og ut i august. De oppsøker gjerne åpne blomster, men de kan observeres også på trær og busker.  Selv om de oppsøker blomster er de rovdyr og lever både som larver og voksne av andre mindre dyr.


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 48. ISBN 8712166936
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6


== Eksterne lenker ==
(en) Malthinus biguttatus i Encyclopedia of Life 
(en) Malthinus biguttatus i Global Biodiversity Information Facility 
(no) Malthinus biguttatus hos Artsdatabanken 
(sv) Malthinus biguttatus hos Dyntaxa 
(en) Malthinus biguttatus hos Fauna Europaea 
(en) Malthinus biguttatus hos NCBI 
(en) Kategori:Malthinus biguttatus – bilder, video eller lyd på Wikimedia Commons 
Malthinus biguttatus – detaljert informasjon på Wikispecies 
Artsnøkkel og beskrivelse i Danmarks fauna på nett
Malthinus biguttatus - Fauna Europaea - engelskspråklig
Malthinus frontalis

Malthinus frontalis (Marsham 1802) er en av småbløtvingene (Malthininae), en bille som tilhører bløtvingene (Cantharidae). 


== Utbredelse ==
Malthinus frontalis finnes i Europa, men er vanligst i vest. Finnes i Norge, utbredt, men ikke vanlig. Den er registrert fra området rundt Oslofjorden og i Trøndelag.


== Utseende ==
Malthinus frontalis er mellom 3,5-4,5 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennene er mørke, men med lysere brungul rot. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldet med avrundede framhjørner og klart spissvinklede bakhjørner. Beina er brungule med noe mørkere legger og føtter. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Dekkvingene mørkt farget og kortere enn bakkroppen, slik at de siste leddene synes. Dekkvingene har fint, men svakt, rekkevis ordnet punktur i overflaten og mangler en gul flekk på hver av dekkvingenes spiss, slik som hos de andre nordiske artene. Kroppen er generelt mørk, men undersiden kan være noe lysere.


== Levevis ==
De voksne (imago) finnes i juni, juli og ut i august. De oppsøker gjerne åpne blomster, men de kan observeres også på trær og busker.  Selv om de oppsøker blomster er de rovdyr og lever både som larver og voksne av andre mindre dyr.


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 49. ISBN 8712166936
Sandhall, Åke. (norsk oversettelse: Olsvik, Hans) Cappelens naturhåndbøker: Småkryp. Cappelen. Side 29. ISBN 82-02-13551-6


== Eksterne lenker ==
(en) Malthinus frontalis i Encyclopedia of Life 
(en) Malthinus frontalis i Global Biodiversity Information Facility 
(no) Malthinus frontalis hos Artsdatabanken 
(sv) Malthinus frontalis hos Dyntaxa 
(en) Malthinus frontalis hos Fauna Europaea 
(en) Malthinus frontalis hos NCBI 
Malthinus frontalis - Fauna Europaea - engelskspråklig
Brannskip

Brannskip er betegnelsen på et fartøy som settes i brann for så å drive med vind og strøm ned på motstanderens krigsskip under et sjøslag. Hensikten med brannskip var å ødelegge fiendens fartøy, skape panikk og bryte opp formasjoner. Fartøy som ble brukt som brannskip var vanligvis gamle og utbrukte, eller billige fartøyer bygget kun for dette.


== Brannskipet på 1800-tallet ==
De siste tradisjonelle brannskipene som fremdeles ble benyttet som et effektiv våpen mot flåtestyrker ble brukt av de greske opprørerne under den greske selvstendighetskrigen (1821–1829). I løpet av krigen ble 59 brannskip sendt mot de tyrkiske krigsskipene, og 39 klarte å treffe og ødelegge sine tiltenkte mål.
Den største eksperten i bruk av brannskip var den kjente kapteinen Konstantinos Kanaris (1793–1877), som med tilnavnet «Tyrkernes terror» rammet og senket flere krigsskip. Det meste kjente angrepet var om natten den 18. juni 1822 utenfor Khíos, da flaggskipet «Mansur el Liwa» på 80 kanoner ble satt i brann og ødelagt med et tap på over to tusen mann, inkludert admiral Kapudan Pasha Kara Ali, som hadde gjennomført den beryktede Khíosmassakren i forveien. Samme år klarte ikke Kanaris å ødelegge det neste flaggskipet under et sjøslag ved Tenedos i september, men rammet istedenfor viseadmiralens skip som deretter ble ødelagt.


== Brannskip i Norden ==
Under de dansk-svenske krigene som pågikk i flere århundrer fram til 1814, var det et stort antall sjøslag mellom flåtene fra Danmark-Norge og Sverige. Men bruk av brannskip under sjøslagene ble sjelden kronet med suksess.
Det meste virkningsfulle angrepet med brannskip fant sted under slaget ved Öland den 1. juni 1676 under den skånske krigen (1675–1679). Det ble utført av kaptein Willem Willemsze med brannskipet «T´Hoen». Dette hollandske brannskipet rente inn i det svenske krigsskipet «Svärdet» og satte det i brann, i strid med ordre fra admiral Cornelius Tromp som kommanderte den allierte flåten fra Danmark og Nederlandene. Svenskene hadde allerede overgitt seg etter en hard strid, og som signal for dette strøket flagget. Tromp satt ut en båt som skulle hente den svenske admiral Uggla som krigsfange, men Willemsze gikk til angrep uten varsel. Etter at «Svärdet» var satt i brann, nektet Uggla å slukke brannene, og foretrakk å gå ned med storskipet. Bare 51 av besetningen på 670 mann overlevde. Willemsze ble tatt i arrest av Tromp som var helt fra seg over denne forbrytelsen.


== Litteratur ==
Peter Kirsch, Fireship – The Terror Weapon of the Age of Sail 2009 ISBN 978-1-84832-025-3
Opticks

Opticks er en bok som ble skrevet av den engelske fysikeren Isaac Newton, og som ble publisert i 1704. Boka omhandler optikk og refraksjon av lys, og blir regnet for å være en av de mest betydningsfulle verkene i vitenskapshistorien. Opticks var Newton sitt andre store bokverk innen fysikk, den første var Philosophiæ naturalis principia mathematica.


== Eksterne lenker ==
Originalteksten til tredje utgave fra 1721 av Opticks hos Googlebooks
Castelmoron-d’Albret

Castelmoron-d'Albret er en kommune i departementet Gironde i regionen Nouvelle-Aquitaine i det sørvestlige Frankrike.
Den er kjent for å være den minste kommunen i Frankrike etter størrelse, med et areal på bare 37,6 dekar. For sammenligningens skyld har den største kommunen, om man ser bort fra de oversjøiske områdene, Arles, et areal på 759 km². Castelmoron-d'Albret hadde 55 innbyggere i 2008.


== Befolkningsutvikling ==
Befolkningsutvikling i Castelmoron-d'Albret fra 1968 til 2008:


== Referanser ==


== Eksterne lenker ==
Offisielt nettsted 
(en) Castelmoron-d'Albret – kategori av bilder, video eller lyd på Commons 
Kommunedata INSEE
Abzac (Gironde)

Abzac er en kommune i departementet Gironde i regionen Nouvelle-Aquitaine.


== Befolkningsutvikling ==
Antall innbyggere i kommunen Abzac

Referens:INSEE


== Referanser ==


== Eksterne lenker ==
Offisielt nettsted 
(en) Abzac (Gironde) – kategori av bilder, video eller lyd på Commons 
Kommunedata INSEE
AB/CD

AB/CD er et svensk AC/DC hyllestband fra Sverige.
I motsetning til de fleste andre hyllestband har AB/CD originale tekster, ellers er musikken influert og kopiert fra AC/DC. 
Debutalbumet, Victim of Rock, fra 1987 var en mini-LP med seks spor som ble utgitt på Alpha Records i kun 2 500 eksemplarer. Albumet ble raskt utsolgt. Det ble ikke trykket flere eksempler, og kort tid etter gikk plateselskapet konkurs. Oppfølgeralbumet ble innspilt på ABBAs Polar Studios. Det ble utgitt på BMG Ariola i Sverige, Japan, Tyskland, Sveits og Finland. Albumet solgte 20 000 eksemplarer på to måneder, enda de aldri hadde spilt en konsert utenfor Stockholm. Det tredje albumet, Cut the Crap ble sensurert av plateselskapet da tekstene var angrep og latterliggjøring av kjente musikere. Tekstene måtte derfor omskrives, men artistene det synges om er blant annet Madonna, Prince og Yngwie Malmsteen.


== Medlemmer ==
Nalcolm
Bengus
Fill Rules
Braijan & «Mcscot» (alter ego)
Clim


== Diskografi ==
1987: Victim of Rock (Alpha Records)
1992: The Rock 'n' Roll Devil (BMG Ariola)
1995: Cut the Crap (BMG Ariola)


== Eksterne lenker ==
(en) AB/CD på Discogs 
(en) AB/CD på MusicBrainz 
(en) AB/CD på Songkick 
(en) AB/CD på AllMusic
Hyllestband

Hyllestband er et band som lager musikk eller spiller musikk fra andre artister/band for å hylle disse.
Et av de første, og kanskje det første hyllesband var The Buggs som kopierte The Beatles på 1960-tallet. De ga ut et albumet The Beetle Beat som hadde Beatles coverlåter. 
Tim «Ripper» Owens var vokalist i British Steel som var et hyllestband for Judas Priest, og ble senere (1996) vokalist for bandet han hyllet. Denne hendelsen lå til grunn for filmen Rock Star fra 2001 med Mark Wahlberg.
No Way Sis er et hyllestband til Oasis, og gikk så langt at de fikk en UK Top 20 hit i Storbritannia i 1997 med sangen «I'd Like to Teach the World to Sing». De ble også bedt av Oasis til å stille opp for dem på en konsert i Paris som Oasis hadde kansellert. 
A-Teens (tidligere ABBA-teens) er et annet hyllestband som gjorde suksess og spilte inn fire studioalbum. De lå på topplistene i flere land med sine album og singler.


== Se også ==
Hyllestalbum
Coverlåt
Alex Meraz

Alex Meraz (født 10. januar 1985) er en amerikansk skuespiller, danser og kampsportutøver. Han spiller den kortluntede varulven Paul, i filmen New Moon og Eclipse, oppfølgeren til 2008-filmen Twilight.
Meraz er en innfødt meksikansk aboriginal av Purepecha (Tarasco)-nasjonen. Han gikk New School for the Arts, og er ivrig maler og illustratør. Han har vietnamesisk-amerikanske kone, Kim. De har en sønn kalt Somak.


== Referanser ==


== Eksterne lenker ==
Offisielt nettsted 
(en) Alex Meraz – kategori av bilder, video eller lyd på Commons 
(en) Alex Meraz på Internet Movie Database 
(sv) Alex Meraz i Svensk Filmdatabas 
(fr) Alex Meraz på Allociné 
(en) Alex Meraz på AllMovie 
(en) Alex Meraz hos The Movie Database
Bronson Pelletier

Bronson Pelletier (født 31. desember 1986) er en canadisk skuespiller, mest kjent for sin rolle som Jack Sinclair i renegadepress.com (2007), og for sin rolle i New Moon.
Han hadde også roller i Kunst Zone og Dinosapien. Pelletier spilte Jared, en Quileute varulv i New Moon, oppfølgeren til Twilight. Han er nettopp ferdig å filme Eclipse, oppfølgeren til New Moon, hvor han vil gjenta rollen som Jared. Både New Moon og Eclipse ble filmet i Vancouver i Canada.


== Eksterne lenker ==
(en) Bronson Pelletier på Internet Movie Database 
(sv) Bronson Pelletier i Svensk Filmdatabas 
(fr) Bronson Pelletier på Allociné 
(en) Bronson Pelletier på AllMovie 
(en) Bronson Pelletier hos The Movie Database